Напрыканцы мая на сцэне Рэспубліканскага тэатра беларускай драматургіі свой спектакль “Шукаю адзінокага мужчыну” па п’есе Алены Паповай прадставіў сталічным гледачам Мінскі абласны драматычны тэатр з Маладзечна. Спектакль гэты, як і “Адвечная песня” Я.Купалы ў РТБД, стаў летась пераможцам першага агляду-конкурсу пастановак па творах сучаснай і класічнай беларускай драматургіі. Мінчане ўжо завіталі ў госці да маладзечанцаў, і вось нарэшце настаў “візіт у адказ”.